ai4bharat/Pralekha huggingface dataset:
सूक्ष्म, लघु एवं मध्यम उद्यम मंत्रालय
श्री नितिन गडकरी ने चमड़ा कारीगरों के बीच खादी के उपकरण किट वितरित किए
दिल्ली और उसके पड़ोसी इलाकों से आने वाले चमड़ा कारीगरों के लिए ये किसी सपने के सच होने जैसा था जब केंद्रीय सूक्ष्म, लघु एवं मध्यम उद्यम मंत्री  श्री नितिन गडकरी ने उन्हें चर्म चिकित्सक कहकर पुकारा और नई दिल्ली में आज खादी और ग्रामोद्योग आयोग  के तत्वावधान में आयोजित एक कार्यक्रम में करीब 150 चमड़ा कारीगरों के बीच आधुनिक चमड़ा उपकरण किट वितरित किए।
महात्मा गांधी के 150वें जन्मवर्ष के जलसे के अंतर्गत आयोजित अवसर पर बोलते हुए मंत्री महोदय ने कहा कि चमड़ा उद्योग गावों के अग्रणी उद्योगों में से एक है और चमड़े के शिल्प में रोजगार सृजन की अपार संभावनाएं हैं, विशेषतौर पर ग्रामीण क्षेत्रों में। उन्होंने कहा कि खादी और ग्रामोद्योग आयोग ने 'अंत्योदय' और 'स्वावलंबन' के विचारों को प्रकट किया है। इसके पीछे का विचार यह है कि चमड़े के कारीगरों को सूक्ष्म वित्तीय सहायता के साथ समर्थन दिया जाए ताकि वे बाजार की ज़रूरत के मुताबिक चमड़े के उत्पादों का उत्पादन शुरू कर सकें। श्री गडकरी ने कहा कि अब से उन्हें 'चर्म चिकित्सक' के तौर पर जाना जाएगा। उन्होंने जानकारी दी कि खादी और ग्रामोद्योग आयोग ने प्रधानमंत्री रोजगार सृजन कार्यक्रम  के अंतर्गत पिछले 3 सालों में अब तक 419 इकाइयां स्थापित की हैं।
श्री गडकरी ने कहा कि हमारे समाज में सामाजिक और आर्थिक समानता सिर्फ भाषणों से नहीं आएगी बल्कि असली कार्यवाही करने की वजह से आएगी। चमड़ा कारीगरों के बीच उपकरण किट वितरित करना ऐसी ही एक कार्यवाही है। यह महात्मा गांधी के विचारों की मूल भावना के प्रति वास्तविक समर्पण है। हम आर्थिक और सामाजिक रूप से पिछड़े क्षेत्रों के लिए लगातार कार्य कर रहे हैं। अब 400 रेलवे स्टेशनों पर चाय के लिए कुल्हड़ों का इस्तेमाल किया जाएगा जिससे कुम्हारों को रोजगार मिलेगा। उन्होंने चमड़ा कारीगरों से भी अनुरोध किया कि वे अपने उत्पादन की गुणवत्ता को बेहतर करें और उन्हें आश्वस्त किया कि इस संबंध में सरकार उन्हें पूरा वित्तीय सहयोग देगी।
हाशिये पर पड़े इस समुदाय के उत्थान में खादी और ग्रामोद्योग आयोग के प्रयासों की सराहना करते हुए श्री गडकरी ने कहा कि आने वाले दिनों में चमड़ा कला और शिल्प उद्योग,खादी और ग्रामोद्योग आयोग के अंतर्गत गांव के सबसे महत्वपूर्ण उद्योगों में साबित होगा और इस क्षेत्र का खोया हुआ गौरव फिर लौटेगा। सूक्ष्म, लघु एवं मध्यम उद्यम मंत्रालय  ने चमड़ा कला और शिल्प उद्योग के समग्र विकास के लिए 25 करोड़ रुपये की अतिरिक्त सहायता दी है।
खादी और ग्रामोद्योग आयोग  के अध्यक्ष श्री विनय कुमार सक्सेना ने अपने स्वागत भाषण में कहा कि महात्मा गांधी के स्वावलंबन के सिद्धांत और प्रधानमंत्री श्री नरेंद्र मोदी के समावेशी विकास के मंत्र में विश्वास रखते हुए केवीआईसी समाज के आखिरी इंसान के विकास को लेकर प्रतिबद्ध है। इन कार्यक्रमों से हम हाशिये पर पड़े लोगों की ज़िंदगियों में बदलाव ला सकते हैं। इससे न सिर्फ चर्म चिकित्सकों की आय कई गुना बढ़ जाएगी बल्कि उन्हें सामाजिक सुरक्षा और स्वीकार्यता भी मिलेगी। उन्होंने जानकारी दी कि मौजूदा वित्त वर्ष में प्रशिक्षित चर्म चिकित्सकों के बीच खादी और ग्रामोद्योग आयोग 70,000 और चमड़ा उपकरण किट वितरित करेगा।
नई दिल्ली की सांसद मीनाक्षी लेखी और पूर्व राज्य सभा सांसद के. सी. त्यागी ने भी इस कार्यक्रम में अपना संबोधन दिया।
उपभोक्ता कार्य, खाद्य एवं सार्वजनिक वितरण मंत्रालय
अखिल भारतीय थोक मूल्य में उड़द दाल की कीमतों में 4.99% की तेज गिरावट दर्ज हुई
केंद्र सरकार के प्रयासों से दालों के भाव में कमी आई
केंद्र ने निर्बाध एवं सुचारू आयात सुनिश्चित करने के लिए 15 मई 2021 से 'मुक्त श्रेणी' के तहत अरहर, उड़द और मूंग के आयात की अनुमति दी थी
सरकार ने घरेलू उपलब्धता बढ़ाने और आवश्यक खाद्य वस्तुओं की कीमतों को स्थिर करने के लिए पहले से ही कई सक्रिय और प्राथमिक उपाय किए हैं। इन प्रयासों के कारण तुअर/अरहर दाल की कीमतों में तेज गिरावट दर्ज की गई है। उपभोक्ता मामलों के विभाग  के आधिकारिक आंकड़ों के अनुसार 25.02.2022 को उड़द दाल का औसत थोक मूल्य 9410.58 रुपये प्रति क्विंटल है, जो 25.02.2021 को 9904.39 रुपये प्रति क्विंटल था, जो 4.99% की कमी को दर्शाता है।
इसी तरह, 24.02.2022 को रिपोर्ट के अनुसार उड़द दाल का औसत थोक मूल्य 9444.06 रुपये प्रति क्विंटल रहा, जो 24.02.2021 को 4.58% की गिरावट के साथ 9896.95 रुपये प्रति क्विंटल था।
मई 2021 में राज्यों/केंद्र शासित प्रदेशों को आवश्यक खाद्य वस्तुओं की कीमतों की निगरानी करने और आवश्यक वस्तु अधिनियम, 1955 के तहत मिल मालिकों, आयातकों तथा व्यापारियों द्वारा रखे गए दालों के भंडार की जानकारी देना सुनिश्चित करने के लिए परामर्श जारी किया गया था। 2.07.2021 को मूंग को छोड़कर सभी दालों पर स्टॉक सीमा लागू करने की अधिसूचना जारी की गई थी। इसके बाद 19.07.2021 को एक संशोधित आदेश जारी किया गया, जिसमें चार दालों अरहर, उड़द, मसूर और चना पर 31.10.2021 तक की अवधि के लिए भंडारण सीमा निर्धारित की गई थी।
दालों की उपलब्धता में वृद्धि और कीमतों को स्थिर करने के लिए सरकार ने निर्बाध व सुचारु आयात सुनिश्चित करने के लिए 15 मई, 2021 से 31 अक्टूबर, 2021 तक 'मुफ्त श्रेणी' के तहत अरहर, उड़द तथा मूंग के आयात की अनुमति दी है। इसके बाद तुअर और उड़द के आयात के संबंध में निर्बाध व्यवस्था को 31 मार्च, 2022 तक बढ़ा दिया गया था। इस नीतिगत कार्रवाई को संबंधित विभागों एवं संगठनों द्वारा सुविधा उपायों और इसके कार्यान्वयन की करीबी निगरानी के साथ सहयोग दिया गया है। आयात नीतिगत उपायों के परिणामस्वरूप पिछले दो वर्षों की इसी अवधि की तुलना में तूर, उड़द और मूंग के आयात में पर्याप्त वृद्धि हुई है।
रक्षा मंत्रालय
भारत-मालदीव रक्षा सहयोग वेबिनार और एक्सपो का आयोजन
भारत और मालदीव के बीच आज एक वेबिनार और एक्सपो का आयोजन किया गया। वेबिनार का विषय ‘संयुक्त भारत मालदीव उच्च स्तरीय रक्षा संपर्क’ था। इसका आयोजन रक्षा उत्पादन विभाग, रक्षा मंत्रालय के तत्वावधान में भारतीय वाणिज्य एवं उद्योग परिसंघ  के माध्यम से किया गया था।
यह वेबिनार मित्र देशों के साथ रक्षा सहयोग और संपर्कों को बढ़ावा देने के लिए आयोजित की जा रही ऐरो इंडिया 21 सीरीज़ ऑफ वेबिनार्स का अंग है।
दोनों पक्षों ने भारत और मालदीव के बीच घनिष्ठ, मैत्रीपूर्ण एवं बहुआयामी संबंधों के बारे में चर्चा की। अपर सचिव  श्री संजय जाजू ने उल्लेख किया कि मालदीव में भारत कीबहुत महत्वपूर्ण स्थिति है और सरकार की ‘पड़ोसी पहले’ नीति के तहत देश सुदृढ़, समृद्ध और शांतिपूर्ण मालदीव के लिए प्रतिबद्ध विकास साझेदार है।
श्री जाजू ने कहा कि सरकार की प्रमुख पहल ‘मेक इन इंडिया’के माध्यम से भारतीय व्यवस्था ‘आत्मनिर्भर भारत’के स्वपन को साकार करने की दिशा में तेजी से प्रगति कर रही है। आत्मनिर्भर भारत कार्यक्रम केवल अंतर्मुखीभर नहीं है, बल्कि इसका उद्देश्य एक ऐसी व्यवस्था तैयार करना है, जिसमें भारत वैश्विक व्यवस्था के साथ एकीकृत हो। यह घरेलू आवश्यकताओं की पूर्ति करने के लिए ही नहीं, बल्कि वैश्विक, विशेष तौर पर मालदीव सहित मित्र देशों की आवश्यकताओं की पूर्ति करने के लिए किफायती एवं गुणवत्तापूर्ण उत्पादों के निर्माण से संबंधित है।
वेबिनार के दौरान एमएनडीएफ ने अपनी आवश्यकताओं के बारे में एक विस्तृति प्रस्तुति पेश की और 11 भारतीय रक्षा कम्पनियों भारत इलेक्ट्रॉनिक्स लिमिटेड, माझगाव डॉक शिपबिल्डर्स लिमिटेड, टाटा एडवांस्ड सिस्टम्स लिमिटेड , महिंद्रा डिफेंस सिस्टम लिमिटेड, एमकेयू लिमिटेड, एसएमपीपी, ऑर्डिनेंस फैक्ट्री बोर्ड, भारत अर्थ मूवर्स लिमिटेड, ज़ेन टेक्नोलॉजीज लिमिटेड, लार्सन एंड टुब्रो और गार्डन रीच शिपबिल्डर्स एंड इंजीनियर्स लिमिटेडने अपनी क्षमताओं, प्रस्तुत किए जाने वाले उत्पादों और समाधानों को रेखाकिंत किया।
वेबिनार में मालदीव नेशनल डिफेंस फोर्स के चीफ ऑफ डिफेंस फोर्स मेजर जनरल अब्दुल्ला शमाल, मालदीव में भारत के उच्चायुक्त श्री सुंजय सुधीर और दोनों देशों के रक्षा मंत्रालयों के अन्य वरिष्ठ अधिकारियों ने भाग लिया। वेबिनार में 375 से अधिक प्रतिभागियों ने भी भाग लिया और एक्सपो में 41 आभासी प्रदर्शनी मण्डप लगाए गए।
जनजातीय कार्य मंत्रालय
दिल्ली आदि महोत्सव 16 से 30 नवम्बर, 2019 के बीच दिल्ली-हाट में आयोजित होगा
दिल्ली आदि महोत्सव 16 से 30 नवम्बर, 2019 के बीच दिल्ली-हाट, आईएनए में आयोजित होगा। उद्घाटन समारोह में गृह मंत्री श्री अमित शाह मुख्य अतिथि होंगे और कार्यक्रम की अध्यक्षता जनजातीय कार्य मंत्री श्री अर्जुन मुंडा करेंगे। जनजातीय कार्य राज्य मंत्री श्रीमती रेणुका सिंह सरूता विशिष्ट अतिथि होंगी। ट्राइफेड के महानिदेशक श्री प्रवीण कृष्ण ने आज नई दिल्ली में एक प्रेस-वार्ता में इसकी घोषणा की।
इस कार्यक्रम की विषय-वस्तु ‘जनजातीय शिल्प, संस्कृति और व्यापार का भाव-उत्सव’ है, जिसमें जनजातीय जीवन की झांकी प्रदर्शित होगी। इस उत्सव में 200 स्टॉलों के जरिये जनजातीय हस्तशिल्प, कला, चित्रकारी, वस्त्र, आभूषण इत्यादि की प्रदर्शनी लगाई जायेगी और उन्हें बिक्री के लिए पेश किया जायेगा।
इस उत्सव में 27 राज्यों से एक हजार से अधिक जनजातीय शिल्पकार और कलाकार हिस्सा लेंगे। इस दौरान देश के 20 राज्यों की संस्कृति तथा जनजातीय रिवाजों, उत्सवों, मार्शल-ऑर्ट आदि का प्रदर्शन किया जायेगा।
उल्लेखनीय है कि मौजूदा वित्त-वर्ष के दौरान ऐसे 26 उत्सवों की योजना तैयार की गई है। इनमें से आठ उत्सव शिमला, ऊटी, लेह-लद्दाख, विशाखापत्तनम, नोएडा, इंदौर, पुणे और भुवनेश्वर में आयोजित हो चुके हैं। इनमें लगभग 900 जनजातीय शिल्पकारों ने हिस्सा लिया और 5 करोड़ रुपये से अधिक की बिक्री हुई।
जनजातीय कार्य मंत्रालय के ट्राइफेड संगठन ने ‘आदि महोत्सव-राष्ट्रीय जनजातीय उत्सव’ के आयोजन की एक नई अवधारणा शुरू की है, ताकि महानगरों तथा राज्यों की राजधानियों के बाजारों तक जनजातीय उस्ताद शिल्पकारों और महिलाओं की सीधी पहुंच हो सकें।
उल्लेखनीय है कि हथकरघा और हस्तशिल्प के अलावा ट्राइफेड प्रधानमंत्री वन-धन योजना के जरिये वन्य उत्पादों के प्रसंस्करण तथा मूल्यसंवर्धन को प्रोत्साहन देता है। जनजातीय उपक्रमों को बढ़ावा देने के लिए इसे विशेष योजना का दर्जा दिया गया है। 27 अगस्त, 2019 से लेकर अब तक भारत सरकार की 100 दिवसीय कार्य योजना के तहत 17 राज्यों में 662 वन-धन विकास केन्द्रों की स्थापना हो चुकी है, जो 2 लाख जनजातियों को को प्रोत्साहित कर रहे हैं। दिव्यांग जनजातीय कलाकारों और शिल्पकारों को प्रोत्साहन करने के लिए एक विशेष पहल की गई है। इस योजना के तहत ट्राइफेड ने 45,000 जनजातीय दिव्यांग शिल्पकारों को ध्यान में रखते हुए आगामी पांच महीनों में देश में कम-से-कम 150 केन्द्र खोलने का प्रस्ताव किया है।
प्रधानमंत्री कार्यालय
प्रधानमंत्री ने हाल ही में अहमदाबाद मेट्रो के शुभारंभ के मौके पर साबरमती नदी के दृश्य साझा किए
प्रधानमंत्री श्री नरेन्द्र मोदी ने भारतीय प्रशासनिक सेवा के एक अधिकारी श्री एम. नागराजन का एक ट्वीट संदेश साझा किया है, जिसमें अहमदाबाद मेट्रो को हाल ही में हरी झंडी दिखाकर रवाना किए जाने के तत्काल बाद साबरमती नदी का दृश्य दिखाई दे रहा है।
भारतीय प्रशासनिक सेवा के एक अधिकारी श्री एम. नागराजन के एक ट्वीट का हवाला देते हुए प्रधानमंत्री ने अपने एक ट्वीट में कहा;
"अहमदाबाद के लिए एक बड़ा दिन।"
आवास एवं शहरी कार्य मंत्रालय
सीपीडब्ल्यूडी की राष्ट्र स्तरीय ‘व्यापार बैठक’ 12 दिसम्बर को
अपनी महत्वपूर्ण गतिविधियों और उपलब्धियों से परिचित कराने के लिए सीपीडब्ल्यूडी 12 दिसम्बर को ग्राहकों तथा हितधारकों की व्यापार बैठक का आयोजन कर रहा है। यह बैठक ग्राहकों और हितधारकों में आत्मविश्वास पैदा करने और सीपीडब्ल्यूडी द्वारा प्रदान की जाने वाली सेवाओं पर उनके विचार जानने के लिए बुलाई गई है। प्रस्तावित व्यापार बैठक में सीपीडब्ल्यूडी समावेशी उपायों और चर्चाओं के जरिए सीपीडब्ल्यूडी के कार्यक्रमों और गतिविधियों की जानकारी दी जाएगी।
सीपीडब्ल्यूडी भारत सरकार का प्रमुख अभियांत्रिकी संगठन है, जो मंत्रालयों, सरकारी विभागों, सार्वजनिक क्षेत्र के उपक्रमों और स्वायत्तशासी निकायों की अवसंरचना आवश्यकताओं को पूरा करता है। यह विभाग अपने ग्राहकों और हितधारकों को बेहतरीन सेवाएं प्रदान करने के लिए सदैव प्रयासरत रहता है।
ग्राहकों को बेहतरीन सेवा देने के लिए सीपीडब्ल्यूडी ने अपने प्रयासों के मद्देनजर कई उपाय किए हैं। विभाग समय पर सेवा प्रदान करने पर विशेष ध्यान देता है। निर्माण क्षेत्र में सीपीडब्ल्यूडी ने अभिनव और आधुनिक प्रौद्योगिकियों को इस्तेमाल शुरू किया है, जिसमें ऊर्जा दक्षता, पर्यावरण अनुकूल वातावरण और परिसर को हरा-भरा बनाना शामिल है।
बैठक के दौरान ग्राहकों और हितधारकों से चर्चा की जाएगी, ताकि कामकाज में पारदर्शिता और उत्तरदायित्व में इजाफा हो। इस दौरान सीपीडब्ल्यूडी अपने कामकाज का ब्यौरा भी देगा। इन उपायों से सीपीडब्ल्यूडी के तकनीकी कार्यबल की कुशलता बढ़ेगी और उसके कारोबार में भी इजाफा होगा।
प्रधानमंत्री कार्यालय
प्रधानमंत्री ने केन्या के राष्ट्रपति चुने जाने पर महामहिम विलियम एस रुतो को बधाई दी
प्रधानमंत्री श्री नरेन्द्र मोदी ने केन्या के राष्ट्रपति चुने जाने पर महामहिम विलियम एस रुतो को बधाई दी है।
एक ट्वीट में प्रधानमंत्री ने कहा;
"केन्या के राष्ट्रपति चुने जाने पर @WilliamsRuto को बधाई। मैं ऐतिहासिक द्विपक्षीय संबंधों को मजबूत करने के लिए उनके साथ मिलकर काम करने के प्रति उत्सुक हूं।"
एमजी / एएम / जेके /वाईबी
(
स्वास्थ्य एवं परिवार कल्याण मंत्रालय
राष्ट्रव्यापी कोविड टीकाकरण के तहत अब तक 219.33 करोड़ से अधिक टीके लगाए जा चुके हैं
12-14 आयु वर्ग में 4.11 करोड़ से अधिक टीके की पहली खुराक लगाई गई
भारत में कोरोना के सक्रिय मामले 26,834 हैं
पिछले 24 घंटों में 2,060 नए मामले सामने आए
स्वस्थ होने की वर्तमान दर 98.75 प्रतिशत
साप्ताहिक सक्रिय मामलों की दर 1.02 प्रतिशत है
भारत का कोविड-19 टीकाकरण कवरेज आज सुबह 7 बजे तक अंतिम रिपोर्ट के अनुसार 219.33 करोड़  से अधिक हो गया।
12-14 आयु वर्ग के लिए कोविड-19 टीकाकरण 16 मार्च, 2022 को प्रारंभ हुआ था। अब तक 4.11 करोड़  से अधिक किशोरों को कोविड-19 टीके की पहली खुराक लगाई गई है। समान रुप से 18-59 आयु वर्ग के लिये प्रीकॉशन खुराक भी 10 अप्रैल, 2022 को प्रारंभ की गई थी।
आज सुबह 7 बजे तक की अस्थायी रिपोर्ट के अनुसार कुल टीकाकरण का विवरण इस प्रकार से है:
|
|
स्वास्थ्य कर्मी
|
|
पहली खुराक
|
|
10415330
|
|
दूसरी खुराक
|
|
10120047
|
|
प्रीकॉशन खुराक
|
|
7058237
|
|
अग्रिम पंक्ति के कर्मी
|
|
पहली खुराक
|
|
18437030
|
|
दूसरी खुराक
|
|
17718655
|
||
|
प्रीकॉशन खुराक
|
|
13720437
|
|
12-14 वर्ष आयु वर्ग
|
|
पहली खुराक
|
|
41147585
|
|
दूसरी खुराक
|
|
32127377
|
|
15-18 वर्ष आयु वर्ग
|
|
पहली खुराक
|
|
61986688
|
|
दूसरी खुराक
|
|
53243367
|
|
18-44 वर्ष आयु वर्ग
|
|
पहली खुराक
|
|
561376594
|
|
दूसरी खुराक
|
|
516157426
|
|
प्रीकॉशन खुराक
|
|
99462901
|
|
45-59 वर्ष आयु वर्ग
|
|
पहली खुराक
|
|
204043629
|
|
दूसरी खुराक
|
|
197043851
|
|
प्रीकॉशन खुराक
|
|
50290967
|
|
60 वर्ष से अधिक आयु वर्ग
|
|
पहली खुराक
|
|
127678175
|
|
दूसरी खुराक
|
|
123197737
|
|
प्रीकॉशन खुराक
|
|
48117618
|
|
प्रीकॉशन खुराक
|
||
|
21,86,50,160
|
|
कुल
|
|
|
|
2,19,33,43,651
भारत में सक्रिय मामले आज 26,834 हैं। सक्रिय मामले, कुल पॉजिटिव मामलों के 0.06 प्रतिशत हैं।
नतीजतन, भारत में स्वस्थ होने की दर 98.75 प्रतिशत है। पिछले 24 घंटों में 1,841 रोगियों के ठीक होने के साथ ही स्वस्थ होने वाले मरीजों  की कुल संख्या बढ़कर 4,40,75,149 हो गई है।
बीते 24 घंटे में कोरोना के 2,060 नए मामले सामने आएं।
पिछले 24 घंटों में कुल 1,10,863 जांच की गई हैं। भारत ने अब तक कुल 89.86 करोड़ से अधिक  जांच की गई हैं। देश में साप्ताहिक पुष्टि वाले मामलों की दर 1.02 प्रतिशत है और दैनिक रूप से पुष्टि वाले मामलों की दर 1.86 प्रतिशत है।
विज्ञान एवं प्रौद्योगिकी मंत्रालय
स्पर्श और ध्वनिक सेंसर में संभावित अनुप्रयोगों के लिए विकसित विशेष इलेक्ट्रो-सक्रिय नैनो कणों को विकसित किया गया
वैज्ञानिकों ने पॉलीविनाईलिडीन फ्लोराइड  नैनोकणों में अब तक के न्यूनतम संभव विद्युत क्षेत्र में δ चरण हासिल किया है, जो पारंपरिक विधियों की तुलना में 103 अर्थात 1000 गुना कम विद्युत क्षेत्र है। यह अनुप्रयोग आधारित वाणिज्यिक प्रौद्योगिकियों के लिए इस खोज को और अधिक सुविधाजनक बनाता है। यह उपलब्धि हाल ही में 'एप्लाइड फिजिकल लेटर्स' जर्नल में प्रकाशित हुई है ।
इस प्रयास में लगे वैज्ञानिकों में से एक डॉ. मंडल ने बताया कि "नई विधि न केवल पीवीडीएफ में अब तक के सबसे कम संभव विद्युत क्षेत्र के अंतर्गत पीजोइलेक्ट्रिक δ -चरण को प्रेरित करने का एक उत्कृष्ट तरीका प्रदान करती है बल्कि यह एक एकल चरण प्रक्रिया में नैनोस्ट्रक्चर की आकारिकी को नियंत्रित करने में भी सक्षम बनाती है। इसलिए यह कार्य इस क्षेत्र में नैनो तकनीक के उपयोग की संभावनाओं का मार्ग प्रशस्त करेगा और डेल्टा चरण के अनुप्रयोग पर और अधिक ऐसी संभावनाएं तलाशेगा जो इससे पहले उच्च विद्युत क्षेत्र की आवश्यकता के कारण रुकी हुई थी। साथ ही यह केवल फिल्म-आधारित नमूनों तक ही सीमित था। इसलिए जैसा कि हमने तय किया था कि हम अब इसे नवीनता और मौजूदा तकनीक के संदर्भ में 10/10 अंक देंगे”।
अनुप्रयोग-आधारित संभावनाएं पहले उच्च विद्युत क्षेत्र की आवश्यकता के कारण होती थीं। इसके अलावा, अनुप्रयोग भी फिल्म-आधारित उपकरणों तक सीमित थे। वर्तमान निष्कर्ष इससे आगे जाते हैं और कमरे के तापमान पर नई प्रसंस्करण तकनीक के साथ-साथ इस चरण के विभिन्न नैनोस्ट्रक्चर निर्माण का भी पता लगाते हैं।
इस अवधारणा के साक्ष्य के रूप में नैनो विज्ञान एवं प्रौद्योगिकी संस्थान  के वैज्ञानिकों ने प्रेशर मैपिंग सेंसर, ध्वनिक  सेंसर, और पीजोइलेक्ट्रिक ऊर्जा संचयन  के रूप में कुछ अनुप्रयोगों को भी दिखाया है। इन नैनोकणों के पीजोइलेक्ट्रिक गुणों के अनुप्रयोग को प्रदर्शित करने के लिए एक पीजोइलेक्ट्रिक नैनो जेनरेटर भी विकसित किया गया था और प्रेशर मैपिंग सेंसर, एकॉस्टिक सेंसर एवं ऊर्जा संचयन अध्ययनों के रूप में इसके व्यावहारिक अनुप्रयोगों का प्रदर्शन किया गया था। इस उपकरण की उच्च ध्वनिक संवेदनशीलता ध्वनिक शोर, भाषण संकेतों, श्वसन गति की पहचान क्षमता को इंगित करने के साथ ही इसकी प्रौद्योगिक प्रयोज्यता का भी विस्तार करती है। इसके अलावा, नैनो विज्ञान एवं प्रौद्योगिकी संस्थान  टीम ने पॉलीविनाईलिडीन फ्लोराइड  नैनोकणों के δ -चरण का उपयोग किए जाते समय एंटी-फाइब्रिलाइजिंग प्रभाव भी देखा जो अल्जाइमर जैसी बीमारियों की रक्षा के लिए बहुत आवश्यक है और जो स्वास्थ्य देखभाल क्षेत्र में उभरते भविष्य के अनुप्रयोगों के लिए अवसर पैदा करता है।
प्रकाशन विवरण :
वी. गुप्ता, ए. बाबू, एस. के. घोष, जे. मलिक, एच. के. मिश्रा, डी सैनी और डी. मंडल, रिविजिटिंग δ - पॉलीविनाईलिडीन फ्लोराइड  आधारित स्वचालित पीजोइलेक्ट्रिक नैनोजेनरेटर फॉर सेल्फ पावर्ड दवाब मापी  सेंसर , ऐप्लि. फिजिकल. लेट. 2021, 119, 252902 अधिक जानकारी के लिए दीपांकर मंडल  पर संपर्क किया जा सकता है ।
पर्यटन मंत्रालय
भारत ने इनबाउंड पर्यटन की भरपाई में तेजी लाने के लिए लंदन में वर्ल्ड ट्रैवल मार्केट  2022 में भाग लिया
मुख्य बातें
- सचिव पर्यटन और यूके में भारत के उच्चायुक्त ने डब्ल्यूटीएम-2022 में भारतीय पवेलियन का उद्घाटन किया
- डब्ल्यूटीएम के भारतीय पवेलियन में 20 से अधिक प्रतिभागी
- इस वर्ष की प्रदर्शनी का विषय है 'यात्रा का भविष्य अब शुरू'
- भारत को एक बहु-उत्पाद के रूप में और डब्ल्यूटीएम में स्थिरता के साथ पूरे वर्ष गंतव्य के रूप में प्रचारित किया जाएगा
भारत सरकार का पर्यटन मंत्रालय लंदन में 7 से 9 नवंबर तक आयोजित वर्ल्ड ट्रैवल मार्केट  2022 में भाग ले रहा है, जो कि सबसे बड़ी अंतरराष्ट्रीय यात्रा प्रदर्शनियों में से एक है। इस वर्ष की प्रदर्शनी का विषय 'यात्रा का भविष्य अब शुरू' है। डब्ल्यूटीएम में भारत की भागीदारी इनबाउंड टूरिज्म को महामारी से पहले के स्तर पर लाने के लिए महत्वपूर्ण है।
पर्यटन मंत्रालय ने प्रदर्शनी में भाग लेने के लिए भारतीय मंडप के आसपास 20 से अधिक प्रतिभागियों के लिए 650 वर्ग मीटर का स्थान लिया है। भारत सरकार के पर्यटन मंत्रालय के सचिव श्री अरविंद सिंह और ब्रिटेन में भारत के उच्चायुक्त श्री विक्रम दोराईस्वामी ने केरल, ओडिशा, कर्नाटक, महाराष्ट्र, पुडुचेरी और तमिलनाडु के पर्यटन मंत्रियों की उपस्थिति में भारतीय पवेलियन का विधिवत उद्घाटन किया। रिबन कटिंग, लैम्प लाइटिंग, गणेश वंदना और पर्यटन मंत्रालय के सचिव द्वारा स्वागत भाषण और ब्रिटेन में भारत के उच्चायुक्त द्वारा स्वागत भाषण के साथ इंडिया पवेलियन का उद्घाटन किया गया।
उद्घाटन के बाद भारतीय प्रतिनिधिमंडल और प्रतिभागियों ने भारतीय मंडप और भागीदारी करने वाले विभिन्न राज्यों और अन्य हितधारकों के बूथों का दौरा किया। दिन में, अतुल्य भारत ने विभिन्न सांस्कृतिक प्रदर्शन, योग सत्र, हीना और बॉलीवुड नृत्य प्रदर्शन का आयोजन किया। पर्यटन मंत्रालय के सचिव ने फ्यूचर स्टेज पर आयोजित "जिम्मेदार पर्यटन के लिए बढ़ती उपभोक्ता मांग" और सस्टेनेबिलिटी स्टेज, डब्ल्यूटीएम स्थल पर आयोजित "अगले संकट की तैयारी: दीर्घकालिक स्थिरता के लिए पहुंच" सत्र में भाग लिया।
बाद में, पर्यटन मंत्रालय के सचिव श्री अरविंद सिंह और अपर सचिव श्री राकेश कुमार वर्मा ने दोनों देशों के बीच पर्यटन को बढ़ावा देने के लिए एबीटीए के अधिकारियों के साथ चर्चा की। श्री राकेश कुमार वर्मा ने यात्रा व्यापार और मीडिया के साथ बैठक की और उन्हें पर्यटन मंत्रालय द्वारा महामारी के बाद पर्यटन को बढ़ावा देने के लिए किए गए उपायों के बारे में जानकारी दी।
पहले दिन डब्ल्यूटीएम में भारत की भागीदारी का मुख्य आकर्षण कॉपर चिमनी, वेस्ट फील्ड मॉल में इंडिया इवनिंग थी। इंडिया इवनिंग में आमंत्रित भारत और ब्रिटेन के ट्रैवल ट्रेड और भारतीय डायस्पोरा के सदस्य थे। 7 नवंबर, 2022 को इंडिया इवनिंग में डब्ल्यूटीएम 2022 में भाग लेने वाले विभिन्न राज्य सरकारों के कई पर्यटन मंत्रियों और सचिवों ने भागीदारी की। इंडिया इवनिंग ने भारत को एक बहु-उत्पाद के रूप में और स्थिरता के साथ एक पूरे वर्ष के लिए गंतव्य के रूप में बढ़ावा देने के लिए बातचीत और चर्चा के लिए एक मंच प्रदान किया।
भारत सरकार के पर्यटन मंत्रालय के सचिव श्री अरविंद सिंह ने इंडिया इवनिंग में स्वागत भाषण देते हुए पर्यटन मंत्रालय की प्राथमिकताओं और उद्देश्यों पर जोर दिया, जिसमें मेडिकल वैल्यू ट्रैवल एंड वैलनेस, लक्जरी ट्रेनों और अंतरराष्ट्रीय व्यापार समुदाय के लिए विभिन्न पर्यटन उत्पादों और सेवाओं का प्रदर्शन किया गया।
रक्षा मंत्रालय
'बीटिंग द रिट्रीट' समारोह 2022: दर्शकों को पहली बार 1,000 'मेक इन इंडिया' ड्रोन आकर्षित करेंगे
समारोह में उत्साह बढ़ाने के लिए नई धुनों का समावेशन
29 जनवरी, 2022 को नई दिल्ली के केंद्र स्थित ऐतिहासिक विजय चौक पर आयोजित होने वाले इस साल के 'बीटिंग द रिट्रीट' समारोह में एक नया ड्रोन प्रदर्शन इसके प्रमुख आकर्षणों में से एक होगा, जिसमें राष्ट्रपति और सशस्त्र बलों के सर्वोच्च कमांडर श्री रामनाथ कोविन्द की गरिमामयी उपस्थिति होगी। पहली बार इस प्रदर्शन को आजादी के 75 साल पूरे होने के उपलक्ष्य में समारोह का हिस्सा बनाया गया है, जिसे 'आजादी का अमृत महोत्सव' के रूप में मनाया जा रहा है। इस प्रदर्शन को देखने वाले गणमान्य व्यक्तियों में प्रधानमंत्री श्री नरेन्द्र मोदी और रक्षा मंत्री श्री राजनाथ सिंह शामिल हैं। 'मेक इन इंडिया' पहल के तहत इसकी अवधारणा बनाई गई है और इसे डिजाइन, निर्माण व कोरियोग्राफ किया गया है।
भारतीय जोश के साथ मार्शल संगीत की धुन इस साल समारोह की विशिष्टता होगी। भारतीय सेना, नौसेना, वायु सेना और केंद्रीय सशस्त्र पुलिस बलों  के बैंड द्वारा बजाए जाने वाले कदमताल संगीत के साथ कुल 26 प्रदर्शन दर्शकों के मन को मोहने का काम करेंगे। वहीं, शुरुआती बैंड 'वीर सैनिक' की धुन बजाता हुआ मास बैंड होगा। इसके बाद पाइप्स एंड ड्रम बैंड, सीएपीएफ बैंड, एयर फोर्स बैंड, नेवल बैंड, आर्मी मिलिट्री बैंड और मास बैंड होंगे। इस समारोह के मुख्य संचालक कमांडर विजय चार्ल्स डिक्रूज होंगे।
'आजादी का अमृत महोत्सव' मनाने के लिए इस समारोह में कई नई धुनें जोड़ी गई हैं। इनमें 'केरल', 'हिंद की सेना' और 'ऐ मेरे वतन के लोगों' शामिल हैं। वहीं, इस कार्यक्रम का समापन 'सारे जहां से अच्छा' की सर्वकालिक- लोकप्रिय धुन के साथ होगा।
वहीं, ड्रोन प्रदर्शन का आयोजन भारतीय प्रौद्योगिकी संस्थान  दिल्ली व विज्ञान और प्रौद्योगिकी विभाग की सहायता से स्टार्टअप 'बोटलैब डायनेमिक्स' कर रही है। इस प्रदर्शन की अवधि 10 मिनट की होगी। इसमें स्वदेशी तकनीक के जरिए निर्मित लगभग 1,000 ड्रोन शामिल होंगे। इस ड्रोन प्रदर्शन के दौरान क्रमबद्ध बैकग्राउंड संगीत भी बजाया जाएगा।
इस समारोह के एक अन्य आकर्षण में आजादी के 75 वर्ष पूरे होने के उपलक्ष्य में प्रोजेक्शन मैपिंग  प्रदर्शन भी होगा। लगभग 3-4 मिनट की अवधि के प्रदर्शन को समारोह के समापन से पहले नॉर्थ और साउथ ब्लॉक की दीवारों पर प्रदर्शित किया जाएगा।
गणतंत्र दिवस परेड की तरह ही 'बीटिंग द रिट्रीट' समारोह के लिए पर्यावरण के अनुकूल आमंत्रण पत्र तैयार किए गए हैं, जो कि कोविड-19 महामारी को देखते हुए प्रासंगिक है। इस पत्र को अश्वगंधा, एलोवेरा और आंवला जैसे औषधीय पौधों के बीजों से तैयार किया गया है। इसके जरिए लोगों को इसे अपने बगीचे/फूलों के गमलों में इसे लगाने व सदियों पुराने औषधीय लाभों को प्राप्त करने के लिए प्रोत्साहित किया जा रहा है।
"बीटिंग द रिट्रीट" एक सदियों पुरानी सैन्य परंपरा है। यह उन दिनों से चली आ रही है, जब सैनिक सूर्यास्त के समय युद्ध समाप्त कर अपनी-अपनी छावनी में चले जाते थे। जैसे ही बिगुल बजाने वाले पीछे हटने की धुन बजाते थे, इसे सुनते ही सैनिक लड़ाई बंद कर देते थे और अपने अस्त्र-शस्त्र को वापस रखकर युद्ध भूमि से पीछे हट जाते थे। इसी वजह से पीछे हटने की आवाज के दौरान खड़े रहने की परंपरा आज भी बरकरार रखी गई है। रंगों और मानकों पर आवरण चढ़ा दिया जाता है और स्थान छोड़ने पर ध्वज को नीचे उतार दिया जाता है।
ड्रम की धुनें उन दिनों की याद दिलाते हैं, जब कस्बों और शहरों में संध्या को नियत समय पर सैनिकों को उनकी छावनी में वापस बुला लिया जाता था। इन सैन्य परंपराओं के आधार पर 'बीटिंग द रिट्रीट' समारोह अतीत की पुरानी यादों को ताजा करने काम करता है।
प्रधानमंत्री कार्यालय
प्रधानमंत्री ने डाकघर के निर्माण में 3डी प्रिंट तकनीक के उपयोग की सराहना की
प्रधानमंत्री श्री नरेन्द्र मोदी ने बेंगलुरु में डाकघर के निर्माण में 3डी प्रिंट तकनीक के उपयोग की सराहना की है।
रेल मंत्री श्री अश्विनी वैष्णव के एक ट्वीट को साझा करते हुए, प्रधानमंत्री ने ट्वीट किया:
"इस उद्देश्य के लिए प्रौद्योगिकी के नए तरीकों का उपयोग होते देखना अच्छा है।"